དར་ལྕོག་གི་ཚོན་སྣས་ནང་དོན་མང་པོ་མཚོན་གྱི་ཡོད་པ་ཕུད་ད་དུང་ཡི་གེ་དང་རི་མོ་བཀོད་ཡོད་པ་རེད།བ་དན་ཐོག་གི་ཡི་གེར་བལྟས་པ་ཙམ་གྱིས་དེ་ནི་སངས་རྒྱས་ཀྱི་གསུང་རབ་ཁྲོད་ནས་བླངས་ཏེ་བ་དན་ཐོག་དཔར་དུ་བཏབ་པ་ཡིན་པ་བརྗོད་མི་དགོས།བ་དན་གྱི་ཟུར་བཞིའི་སྟེང་སྟག་སེང་ཁྱུང་འབྲུག་དང་དཀྱིལ་དུ་རྟ་མཆོག་གིས་ནོར་བུ་ཁུར་བའི་རི་མོས་དོན་གང་ཞིག་མཚོན་གྱི་ཡོད་པ་ཡི་གེར་བལྟས་པ་ནང་བཞིན་ལམ་སེང་རྟོགས་དཀའ་བ་ཡིན།དེས་ན་ཁོ་བོས་དཔྱད་གཞིའི་ཡིག་རིགས་མང་པོ་ལྟ་ཀློག་བྱས་པ་ལས་རྒྱལ་ཁབ་ཕྱི་ནང་གི་བོད་རིག་པ་མཁས་ཅན་ཚོའི་ཆེད་རྩོམ་ནང་དེའི་ཐད་གླེང་བརྗོད་གནང་བ་མཇལ་རྒྱུ་འདུགའོན་ཀྱང་ཆ་ཚང་ཤོས་དང་ཞིབ་ཚགས་ཤོས་ནི་དབྱི་ཐ་ལིའི་བོད་རིག་པ་མཁས་ཅན་སྐུ་ཞབས་ནམ་མཁའི་ནོར་བུ་མཆོག་གི་རྒྱས་བཤད་དེ་རང་རེད་འདུགཁོང་གིས་ནམ་མཁའི་ནོར་བུའི་གསུང་རྩོམ་ཕྱོགས་བསྒྲིགས་ཞེས་པའི་དཔེ་དེབ་ཀྱི་རླུང་རྟའི་སྐོར་གྱི་དུམ་བུའི་ནང་རི་མོ་དེ་ཚོའི་སྐོར་ལ་རྒྱས་བཤད་འདི་འདྲ་ཞིག་གནང་འདུག